Aquests són els dotze projectes artístics que protagonitzaran la XXVIII Mostra art públic / universitat pública

## Aquests són els dotze projectes artístics que protagonitzaran la XXVIII Mostra art públic / universitat pública

El jurat de la XXVIII Mostra art públic / universitat pública ha donat a conèixer els projectes que transformaran els campus de Burjassot i de Blasco Ibáñez de la Universitat de València en llocs d’intervenció artística oberts a la societat i que rebran 2.000 € cadascun per a la seua execució.

Per a la valoració dels projectes, com en cada edició, s’ha comptat amb un jurat professional. En aquest cas, hi han format part Patricia Sorroche, cap d’exposicions del Museu Tàpies; José Luis Clemente, professor titular en el Departament de Comunicació Audiovisual, Documentació i Història de l’Art de la Universitat Politècnica de València; Ester Alba, vicerectora de Cultura i Societat de la Universitat de València; Marcos Durà, delegat d’Estudiants de la Universitat; i personal tècnic del Servei d’Informació i Dinamització d’Estudiants (Sedi) i del Vicerectorat de Cultura i Societat.

En concret, les propostes d’intervenció artística que ha escollit el jurat, d’entre les 46 que s’han presentat a la convocatòria de 2025, són les següents:

* *Cuerpa, archiva*, de Davinia V. Reina i L. San Gregorio
* *De marges i fites: activisme al voltant del 15M a València*, de Lluci Juan

La Dana del 29 d’octubre, la sostenibilitat ambiental i les energies renovables, els arxius dissidents vinculats a la diversitat sexual i de gènere, els moviments socials com el 15-M i la invasió de Palestina, amb l’artista Yumma Alsawi d’aquest origen, són algunes de les temàtiques que s’aborden en els projectes seleccionats. I, entre els suports artístics contemplats es troben la instal·lació, la fotografia i el dibuix, metodologies de treball relacionades amb el *land art* ide caràcter participatiu.

### Art públic / universitat pública als campus de Burjassot i de Blasco Ibáñez

Cada artista seleccionat rebrà una dotació de 2.000 € per a l’execució i muntatge de la seua obra en la XXVIII Mostra art públic / universitat pública, que tindrà lloc del 3 al 31 d’octubre, al campus de Burjassot, i del 31 d'octubre al 28 de novembre, al campus de Blasco Ibáñez.

La Mostra art públic / universitat pública és una iniciativa que impulsa la Delegació d’Estudiants de la Universitat de València i que organitza el Servei d’Informació i Dinamització d’Estudiants (Sedi) amb la col·laboració del Vicerectorat de Cultura i Societat. Pretén dinamitzar els espais dels campus de Burjassot i Blasco Ibáñez i transformar l’entorn universitari en un lloc d’intervenció artística obert a la societat. Per això, un jurat professional selecciona, en cada edició, fins a dotze projectes artístics de caràcter efímer que reflexionen sobre l’aproximació de l’art contemporani a la ciència i a les ciències socials i humanes, convertint-les en detonadores d’altres sabers transversals, i que interactuen amb l’espai universitari.

Arxivat en:
Art Públic
, Cultura

## Altres Notícies

Les ajudes Fora de classe impulsen 24 projectes socioculturals de l’estudiantat de la Universitat

Aquests són els dotze projectes artístics que protagonitzaran la XXVIII Mostra art públic / universitat pública

Mercé Viana, Revista Camacuc i Nel·lo Pellisser rebran el premi Vicent Ventura aquest dimecres a La Nau

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar